Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 970

2. A szakmai vizsga részei A szakmai vizsga szóbeli és gyakorlati részbõl áll. 2.1. Szóbeli vizsga A szóbeli vizsga feladatsorát a vizsgát szervezõ intézmény állítja össze, és elõzetesen egyezteti a vizsgabizottság elnökével, aki észrevételt tehet és kezdeményezheti átdolgozását. A vizsga tantárgyai és feladatai: — a klasszikus balett alapvetõ lépésanyagának francia nyelvû, a jazztánc alapjainak angol nyelvû terminológiája, annak magyar nyelvû definiálása, — a lépések különbözõ formáinak ismertetése, — a helyes végrehajtás szabályainak ismertetése és helyes zenei beosztással történõ bemutatása, — zenei alapismeretek, elsõsorban a ritmikai felépítés szempontjából, — a modern jazz és a rock jazz-tánc mûfaji megkülönböztetése, — anatómiai és egyéb egészségügyi, munkavédelmi szabályok ismerete, a tánc minden területén, de elsõsorban a nagy ugrások és emelések gyakorlásakor felmerülõ sérülési és baleseti veszély megelõzésére. 2.2. Gyakorlati vizsga A magas szintû technikai képzést és a mindennapos bemelegítést biztosító balett tematika tanult anyagának bemutatása. A bemutatónak tartalmaznia kell a következõket: — rúdgyakorlatok, — középgyakorlatok, — kis- és nagy allegrók, — helyben és helyváltoztatással elõadott forgás szériák, és a kombinációk e mûfajban megkövetelt és megkövetelhetõ anyaga, — a tanult jazztánc alapok és a legjelentõsebb jazztánc stílusok anyagának bemutatása a szaktanár vezetésével egy kollektív jazz-tánc órán, — a tanfolyamon tanult sztepptánc anyag bemutatása a szaktanár vezetésével egy kollektív órán, — a tanult kontakt és magas emelések bemutatása a szaktanár segítségével, — nyilvános bemutató a szaktanárok által betanított kisebb, nagyobb létszámú kollektív táncszámokból, a stílusos és egyöntetû elõadási mód demonstrálására, — nyilvános bemutató szólókból, duettekbõl és triókból a növendék által választott mûfaj szerint. A növendékek így bizonyíthatják szólisztikus egyéniségüket, elõadói stílusukat, egyéni ötletességüket. A vizsgaszámokat betaníthatják a tanárok, de kívánatosabb, hogy maguk a növendékek készítsék, feltárva belsõ értékeiket. A növendékek saját maguknak, de egymásnak is készíthetnek vizsgaszámokat megegyezés szerint, a szaktanárok felügyelete mellett.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes